પ્રદેશ અધ્યક્ષ જીતુભાઈ વાઘાણીએ સાબરમતી રેલ્વે સ્ટેશન પર કાર્યકરોને સંબોધતતા જણાવ્યું હતું કે, પ્રધાનમંત્રી નરેન્દ્રભાઈ મોદીના નેતૃત્વમાં દેશના સુવર્ણકાળની શરૂઆત થઈ ચૂકી છે. ભારત તમામ ક્ષેત્રોમાં વિકાસની નવી ઉંચાઈ સર કરી રહ્યું છે. રાષ્ટ્રીય અધ્યક્ષ અમિતભાઈ શાહના નેતૃત્વમાં ભાજપા દુનિયાની સૌથી મોટી રાજકીય પાર્ટી બની રહી છે ત્યારે ભાજપાના કાર્યકર તરીકે દેશહિતના કામમાં જાડાયેલા રહી આપણે સૌ કાર્યકર્તાઓ ગૌરવની લાગણી અનુભવી રહ્યા છીએ. વિજય લક્ષ્ય યુવા સંમેલન એ સમગ્ર દેશમાં ૨૦૧૯ લોકસભામાં ભાજપાના ભવ્ય વિજયનો વિજય ટંકાર બની રહેશે. પ્રદેશ સંગઠન મહામંત્રી ભીખુભાઈ દલસાણીયાએ પણ તેમના સંબોધનમાં ગુજરાતભરમાંથી મહાઅધિવેશનમાં ભાગ લેવા જઈ રહેલા સૌ યુવા કાર્યકર્તાઓને યુવા શક્તિ એ રાષ્ટ્ર શક્તિના મંત્ર સાથે વિદાય આપી હતી.